
DIRECTEUR-HOOFDREDACTEUR: WIRA SENDJAJA.
KALOEAR SASASIHI 4 KALE KAPING 2-9-16-24 SASIH WALANDA


Uitgeefster:
Rengr. Al-Moe'min.
Adres Hoofdredactie:
Wira Sendjaja.
Kazerneweg 23
Tjiandjoer.
Tjitakan:
Drukkerij Pamitran
Tjiandjoer.
Njimpenna ieu s. k.


oelah dilalaworakeun,
Soegri noe nampi proefnummer ieu serat kabar, oepami henteu bade langganan,
margi seueur ajat
moegi kersa ngawangsoelkeun deui.
Ooerän sareng Hadits.


MIFTAHOEL-QODI.
Kitoe, pingaraneunana kweekschool-
pakaoeman anoe rek diboeka di Tasik-
malaja, dina boelan Juli 1940 teh.
Nilik kana galagatna soerat ideran ti
„Comite-Tatahar“, nja kitoe deui dina
babarempoeganana diiga pisan kana amb¬
telijkna (noeroetkeun kadinesan) sarta
boga watek oepisil. Djadi cerang loear
mah, noe teu kaasoep kana eta golongan,
atawa partikoelir anoe teu kaadjak (ka-
ondang) kana eta babadamian, tangtoe
ngan saoekoer bisa ngabandoengan, koe¬
maha diihtiaranana djeung koemaha pi-
hasileunana bae.
Tapi oepama koe oerang diinget pan¬
djang, sanadjan eta pamaksoedan teh
ngan oekoer pikeun ngahadean pakaoe-
man, ari patalina djeung rahajat mah
(indirect) tangtoe ajana.
Koe sabab eta, oepama sakoer anoe
aja di loeareun „kalang-babadamian anoe
ambtelijk“ tea, miloe mikir tina hal ieu,
soepaja kaoem teh leuwih bergoena pi-
keun rahajat dina agamana, djeung soe-
paja kaoem teh ngadjalankeun sakoema-
ha kakoedoeanana tjara oenina sjara,
tangtoe moal aja halanganana, asal tim-
banganana medal saking ati-wening bae.
Bisa henteuna eta pamanggih asoep
ka djero kalang, atawa ditarima henteu-
na pikeun timbangeun koe noe aja di
djero kalang, eta mah moal djadi kasa-
lahan anoe di loeareun kalang tea, ngan
bae tangtoe njoemponan kana kakoe-
doean dina Islam, nja eta sabisa-bisa
koedoe ngadjalankeun kahadean sanadjan
saremoek samerang boeloe, komo moen
bangsa noe galede mah.
Sakoer anoe ngaharep kana piboea-
heunanä Miftahoel-Qodi, sangkan aja
rembesna ka noe djadi rahajat, ngaharep
soepaja adeganana (tangtoenganana) eta
sakola teh koedoe pohara tegoehna, nepi
ka diakoe oepisilna teh lain bae koe
sababaraha pakaoeman bae, tapi pang-
pangna koedoe djadi akoean para boe-
patis djeung pakaoeman? sa-Pasoendan
(West Java), sarta ditangtajoengan koe
chefna para boepati tea (Kdj. Goeper¬
noer), djeung diadpisoeran koe ahlina,
nja eta Toean Adviseur Inlandsche Zaken,
sangkan tambah? kaoepisilanana, beuki
tohaga heungkeutanana. Malah oetamana
pisan, dina babadamianana oge koedoe
kaloeoehan koe ieu doea pangagoeng.


Sababna noe matak eta sakola teh
koedoe djadi akoean para boepati sa-
Pasoendan, lantaran anoe kagoengan hak
ngangkat djeung ngalepas pagawe pa¬
kaoeman teh — noeroetkeun katrangan —
iwal ti hoofdpanghoeloe djeung lid raad
agama mah, nja para boepati.
Djadi, lamoen henteu djadi akoean
para boepati djeung teu aja beungkeutan
anoe katjida pageuhna mah, tangtoe moal
bisa kaoedag „hasil-sampoerna“ anoe
ditjita-tjita ti eta sakola teh; sabab anoe
teu ngakoe ngabogaan mah tangtoe moal
make djeung moal moepoedjoehkeun geu¬
san kamadjoeanana eta sakola.
Lain oerang koedoe salempang kana
pagirang-girang tampianana, tapi kaaja-
an (omstandigheden) ajeuna, hese pisan
rek rempoeg djoekoengna lamoen teu
aja beungkeutan anoe ngoedoekeun at.
ngamistikeun. Komo di kalangan anoe
kaantjikan rasa: saroea martabat, saroea
kaajaan djeung saroea sagalana mah,
tjatjakan di noe sipatna radjol anggare-
sol oge, ngan tara narima bae, lamoen
teu soeroep djeung lelemboetan teh.
Oepamana bae henteu moepakat aja
pameungkeut anoe pageuh, ngadagoan
koemaha poeroen henteuna bae, pihasi-
leunana eta sakola moal sakoemaha djadi
tymbana kana komorosotan martabat tea.
Saita kaajaan anoe koedoe diomean tea,
tetep satjarana? anoe kagoengan kaka-
wasaan di oenggal' kaboepaten.
Djaba ti kieu teh, oepama ngan koe
sakoer pakaoeman noe moepakat bae
mah, tangtoe nanggoeng ongkosna oge
beurat teuing, kilanghara ari moal ka-
modalan mah.
Oepama ngaharep tina bajaran sakola
anoe f5 tea saboelan dieung oedoenan
f 50 ti oenggal? kaoem pikeun hidji moe-
rid, katjida ambil gampangna teuing, ka-
djaba lamoen ieu angka teh geus di¬
mistikeun dina koempoelan anoe meh
oepisil tea.
Dina netepkeun bajaran sakolana oge,
koedoe katjida nimbang-nimbangna dj.
roepa-roepa kaajaan.
3. Lamoen njakolakeun agama anoe
samata-mata soepaja terang kana il-
moe ibadah atawa ilmoe Islam anoe
djeros, anoe laloehoer, moal njokot
noe marahal kalolobaanana mah, tang-
toe pasantren-pasantren djeung mad¬
rasah-madrasah anoe biasa bae.
b. Lamoen ngaharep kana bakal djadi


naha bisa ditangtoekeun saha' noe
kaloear meunang diploma ti Mifta-
hoel-Qodi, tangtoe teroes diangkat¬
na; djeung kana pangkat naon di-
angkatna, sabaraha pipangasilaneu-
nana dina saboelan.
Nilik kana lalamoenan, sakali nampa
30 moerid, sedeng beungkeutan anoe
pageuh pikeun sa-Pasoendan teu atjan
aja, tangtoe moal bisa njoemponan kana
sub b teh.
Djaba ti eta, oelah diloeli-loeli panga-
silan ponggawa kaoem dina alam ajeuna,
sabaraha rata-ratana noe djadi kalipah,
noe djadi naib djeung salianna, komo
ari pangkat sahandapeun ieu mah. Noe¬
roetkeun sawatara katrangan anoe geus
tetela ti 1-2 kaboepaten, ngan oekoer
semet lawe koerang leuwih, djeung ne¬
ngah ratoes atawa tiloe lawe pikeun di
naib; aja oge anoe leuwih ti sakitoe ka-
itoeng dina waktoe loear biasa: bada
panen, bada lebaran djeung ressortna
lega sarta gegek. Diangkat kana panga-
silan anoe koerang ti f 20 atawa ti f 15
tangtoe lain bae teu narimbangan kana
ongkos sakolana sakoemaha noe dila-
moenkeun dina soerat ideran tea, tapi
oge teu narimbangan kana pangadjaran
anoe sakitoe lilana.
Di palebah dieu, sing aremoet kana
ongkosna sakola normaal pigoeroeeun,
anoe di ahirna bisa djeung tangtoe ngoe¬
dag gadjih leuwih ti f 100 saboelan, ka-
pan ngan oekoer + f5 noe diwadjibkeun
mah ngoeroeng sagala roepa. Penghare¬
pan ti sakola normaal, djaoeh leuwih
aloes djeung leuwih tangtoe batan ti
Miftahoel-Qodi.
Kapangkatan adjunct panghoeloe dj.
hoofd-panghoeloe, eta mah keuze-be¬
trekking, anoe maol kaoedag koe oenggal
moerid, tjara pangkat boepati koe mos-
viana; sanadjan aja kalonggaran, tapi
dina boektina ngan gagak bodas anoe
lain toeroenan bopati mah. Soemawonna
moen dina milihna pimoerideun Mifta¬
hoel-Qodi tea sakoemaha oenina ideran,
jen poetra Boepati, hoofd-panghoeloe
mah geus djadi patokan, beuki matak
moerengked pengharepan boedak noe
sedjen teh. Dina piahireunana moal teu
para poetra sihoeng maoeng bae noe
bakal diangkat kana keuzebetrekking teh.
Alhasil, anoe bakal kaoedag koe sa-
rerea mah ngan oekoer naib, sarta saba-
raha taoen lilana bisana nepi kana eta
ponggawa kaoem, koedoe diingetkeun pangkat teh, komo lamoen eta sakola






























































































































































































































































































































